**Cornelius Colbert** ou **Conchur Ó Colbaird** en irlandés (tamén coñecido como Conn Colbert), nado en Castlemahon (Condado de Limerick) o 19 de outubro de 1888 e finado na prisión de Kilmainham (Dublín) o 8 de maio de 1916, foi un rebelde irlandés e un dos fundadores do Fianna Éireann. Pola súa implicación no Alzamento de Pascua de 1916 foi fusilado na prisión de Kilmainham

Traxectoria
-----------

Colbert naceu na localidade de Moanleana, en Castlemahon (Condado de Limerick), sendo o cuarto fillo máis novo dun total de trece irmáns. A familia trasladouse á vila de Athea (Condado de Limerick) cando tiña tres anos. Cando tiña dezaseis anos abandonou Athea e foi vivir coa súa irmá Catherne a Ranelagh (Condado de Dublín). Continuou a súa educación nunha escola dos Irmáns Cristiáns en North Richmond street. Colbert traballou nas oficina de Kennedy's Bakery en Dublín. 
Colbert era profundamente católico e se abstiña de fumar, beber ou xurar.

Fianna Éireann
--------------

Conn converteuse en instrutor en St. Enda's School, fundada por Pádraig Pearse, como membro da Fianna Éireann. En 1913 foi o membro mais novo dos Voluntarios Irlandeses. Tamén se uniu á Irmandade Republicana Irlandesa.

Alzamento de Pascua
-------------------

Nas semanas anteriores ao Alzamnto, actuou como gardián de Thomas J. Clarke. Durante o Alzamento, loitou en *Watkin's Brewery*, *Jameson's Distillery* e *Marrowbone Lane*. Thomas MacDonagh ás 15:15 horas do domingo 30 de abril rendiuse ao Brigadier-Xeneral Lowe.

Colbert rendiuse coa *Marrowbone Lane Garrison* xunto coa *South Dublin Union Garrison*, que estaba liderada por Eamonn Ceannt. Cando a orde de renderse foi enviada, asumiu a comandancia da súa unidade para salvar a vida do seu oficial superior, que era un home casado.

Foron enviados aos cuarteis de Richmond Barracks, onde Colbert foi sometido a un xuízo militar. Trasladado á prisión de Kilmainham, o sábado 7 de maio comunicóuselle que sería fusilado á mañan seguinte. Escribiu non menos de dez cartas durante o seu tempo en prisión. Durante o tempo que pemaneceu detido, non se lle permitiu ningunha visita da súa familia.

Colbert foi executado por un pelotón de fusilamento a mañá do 8 de maio de 1916.

Legado
------

* A *Colbert Railway Station* de Limerick recibe o seu nome no seu honor.
* A *Con Colbert Road* de Dublín recibe o seu nome no seu honor.
* Fianna Fáil Cumann na Universidade de Limerick recibe o seu nome no seu honor.
* A *Colbert Street* de Athea (Condado de Limerick) recibe o nome no seu honor.

Notas
-----

1. ↑  Michael Madden Captain Con Colbert Defender Watkins Brewery Marrowbone Lane Distillery Area Easter 1916 (Limerick,1983)
2. 1 2 3 4 5  D.J. Hickey & J. E. Doherty, *A New Dictionary of Irish History from 1800*, Gill & MacMillan (Dublin), ISBN 0-7171-2520-3, Pg.75
3. ↑
4. ↑  Piaras F. Mac Lochlainn, Last Words, The Stationery Office (Dublin), ISBN 0-7076-0101-0, pg.145
5. ↑  Piaras F. Mac Lochlainn, Last Words, The Stationery Office (Dublin), ISBN 0-7076-0101-0, pg.146

Véxase tamén
------------

### Ligazóns externas

* Tumba de Cornelius Colbert

|  |  |
| --- | --- |
| Control de autoridades | 
* Wd: Q3321067
* WorldCat
* VIAF: 316878842
* BNB: ID
* GND: 1074951611
* ISNI: 0000 0004 5126 3257
* LCCN: n2015046913
* WikiTree: Colbert-396

 |